
Nr. Pl- x 92/2011
RAPORT COMUN
asupra  propunerii legislative pentru modificarea alineatului (21) din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, împreună cu Comisia pentru agricultură, silvicultură, industrie alimentară şi servicii specifice, au fost sesizate spre dezbatere în fond, cu propunerea legislativă pentru modificarea alineatului (21) din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, trimisă cu adresa nr. Pl-x 92 din 7 martie 2011, înregistrată la Comisia juridică sub nr. 31/157 din 9 martie 2011.
Potrivit prevederilor art. 75 din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a respins propunerea legislativă în şedinţa din 2 martie 2011.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 1289 din 28 octombrie 2010.
Guvernul, prin punctul de vedere  transmis cu adresa nr. 2919 din 23 noiembrie 2010, susţine adoptarea acestei iniţiative legislative.
Propunerea legislativă supusă dezbaterii are ca obiect de reglementare modificarea alin. (21) al art. 29 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările ulterioare.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă în şedinţa din 12 aprilie 2011. 
La dezbateri au fost prezenţi 14 deputaţi din numărul total de 22 membri ai Comisiei juridice, de disciplină şi imunităţi şi 26 deputaţi din numărul total de 27 de membrii ai Comisiei pentru agricultură, silvicultură, industrie alimentară şi servicii specifice. 
În urma dezbaterilor, membrii celor două comisii sesizate în fond, au hotărât, cu majoritate de voturi (25 voturi pentru şi 1 abţinere), membrii Comisiei pentru agricultură silvicultură, şi cu unanimitate de voturi, membrii Comisiei juridice, să propună plenului Camerei Deputaţilor, spre dezbatere şi adoptare, Raportul de adoptare a propunerii legislative pentru modificarea alineatului (21) din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu amendamentele admise prezentate în Anexa I la prezentul raport.
În raport cu obiectul şi conţinutul reglementării, propunerea legislativă face parte din categoria legilor organice.

     PREŞEDINTE,

Anton Păştinaru
ANEXA I

Amendamente Admise

la propunerea legislativă pentru modificarea alineatului (21) din Legea nr. 1/2000 pentru reconstituirea dreptului de proprietate asupra terenurilor agricole si celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997
	Nr. crt.
	Text din Legea nr. 1/2000
	Text Senat
	Text propus de comisie

(autorul amendamentului)
	Motivare

	1.
	
	LEGE

pentru modificarea alineatului (21) din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar

nr.18/1991 şi ale Legii nr.169/1997
	LEGE

pentru modificarea alineatului (21) al art. 29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar

nr.18/1991 şi ale Legii nr.169/1997
Autor: Comisia pentru agricultură, silvicultură
	

	2.
	
	ARTICOL UNIC. - Alineatul (21) al articolului 29 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, publicată în Monitorul Oficial al României, Partea I, nr. 8 din 12 ianuarie 2000, cu modificările şi completările ulterioare, se modifică şi va avea următorul cuprins:
	Nemodificat
	

	3.
	(21) Fundaţia Elias dobândeşte, prin reconstituire pe vechile amplasamente sau prin comasare, dreptul de proprietate asupra terenurilor forestiere.
	„(21) Academia Română - Fundaţia Familiei Menachem H. Elias dobândeşte prin reconstituire dreptul de proprietate asupra terenurilor forestiere deţinute anterior. La cererea acesteia, terenurile dobândite în suprafaţă de 3.066,6 ha se comasează într-un amplasament unic în fondul forestier din Unitatea de Producţie V Buciaş, Ocolul Silvic Oituz, judeţul Bacău, în cuprinsul căreia este constituită rezervaţia ştiinţifică pentru ocrotirea integrală a naturii."
	Nemodificat
	- pentru sintagma “terenurile forestiere deţinute anterior”  - nu se precizează cu ce titlu au fost deţinute şi nici modalitatea de dobândire;

Este necesar a se preciza situaţia juridică a fondului forestier din Unitatea de Producţie  V Buciaş, Ocolul Silvic Oituz, jud. Bacău


Consilier,

Iuliana Fuiorea

